open-index/open-wikipedia-markdown huggingface dataset:
Нарэйкаўскі 2-і сельсавет

**Нарэ́йкаўскі 2-і сельсавет** — былая адміністрацыйна-тэрытарыяльная адзінка ў складзе Койданаўскага раёну Менскай акругі. Адміністрацыйны цэнтар — вёска Нарэйкі.

## Гісторыя
20 жніўня 1924 году створаны ў складзе Койданаўскага раёну Менскай акругі.

18 сьнежня 1925 году сельсавет перайменаваны ў Нарэйкаўскі.

## Літаратура
*  С. 8, 64

Катэгорыя:Былыя сельсаветы Койданаўскага раёну
Катэгорыя:Сельсаветы, створаныя ў 1924 годзе
Катэгорыя:Сельсаветы, скасаваныя ў 1925 годзе
Негарэльскі нацыянальны польскі сельсавет

**Негарэ́льскі нацыяна́льны по́льскі сельсавет** — былая адміністрацыйна-тэрытарыяльная адзінка ў складзе Койданаўскага раёну Менскай акругі. Адміністрацыйны цэнтар — вёска Негарэлае.

## Гісторыя
20 жніўня 1924 году створаны Негарэльскі сельсавет у складзе Койданаўскага раёну Менскай акругі з цэнтрам у вёсцы Рудня. 29 кастрычніка 1924 году цэнтар сельсавету перанесены ў вёску Негарэлае. 15 сакавіка 1932 году раён рэарганізаваны ў Койданаўскі нацыянальны польскі. 23 сакавіка 1932 году сельсавет рэарганізаваны ў нацыянальны польскі. 29 чэрвеня 1932 году раён перайменаваны ў Дзяржынскі. 14 траўня 1936 году сельсавет пераўтвораны ў беларускі.

## Літаратура
*  С. 8

Катэгорыя:Былыя сельсаветы Койданаўскага раёну
Катэгорыя:Нацыянальныя польскія сельсаветы БССР
Катэгорыя:Палякі на Беларусі
Катэгорыя:Сельсаветы, створаныя ў 1932 годзе
Катэгорыя:Сельсаветы, скасаваныя ў 1936 годзе
Навасёлкаўскі сельсавет (Койданаўскі раён)

**Навасёлкаўскі сельсавет** — былая адміністрацыйна-тэрытарыяльная адзінка ў складзе Койданаўскага раёну Менскай вобласьці. Адміністрацыйны цэнтар — вёска Вялікія Навасёлкі.

## Гісторыя
23 сакавіка 1932 году створаны ў складзе Койданаўскага нацыянальнага польскага раёну Менскай акругі. 29 чэрвеня 1932 году раён перайменаваны ў Дзяржынскі. 31 ліпеня 1937 году раён скасаваны, сельсавет далучаны да Менскага раёну. 4 лютага 1939 году сельсавет перададзены адноўленаму Дзяржынскаму раёну.

16 ліпеня 1954 году сельсавет скасаваны, населеныя пункты перададзены Дзяржынскаму сельсавету.

## Населеныя пункты
* 1 студзеня 1947 году — 9

## Літаратура
*  С. 8, 30
*  С. 138

Катэгорыя:Былыя сельсаветы Койданаўскага раёну
Катэгорыя:Сельсаветы, створаныя ў 1932 годзе
Катэгорыя:Сельсаветы, скасаваныя ў 1954 годзе
Вялікая Іжора

**Вялікая Іжора** (, ) — пасёлак гарадзкога тыпу ў Ламаносаўскім раёну Ленінградзкай вобласьці Расеі. Колькасьць насельніцтва на 2011 год — 3295 чалавек.

Разьмешчаны на беразе Фінскай затокі. Чыгуначная станцыя на лініі Санкт-Пецярбург — Калішча. Праз пасёлак праходзіць Чорная рэчка.

## Крыніцы

Катэгорыя:Населеныя пункты Ленінградзкай вобласьці
Выпраменьваньне

**Выпраменьваньне** — працэс выпрамяненьня і распаўсюджваньня ў прасторы энэргіі ў выглядзе хваляў і часьцінак. Паводле спосабу ўзаемадзеяньня з матэрыяй выпраменьваньне падзяляюць на два кшталты: іянізавальнае і неіянізавальнае. Іянізуючае выпраменьваньне таксама называюць *радыяцыяй*. Узорамі неіянізуючага выпраменьваньня зьяўляюцца радыёхвалі, цяпло і сьвятло. Часьцінкі або хвалі *выпрамяняюць* (то бок зыходзяць ва ўсі бакі ад крыніцы выпраменьваньня), што прывяло да ўласнай сыстэмы фізычных вымярэньняў, якія выліліся ў навуку радыямэтрыя.

## Выкарыстаньне выпраменьваньня

### Мэдыцына

Выпраменьваньне, галоўным чынам — электрамагнітнае — выкарыстоўваецца для дыягностыкі, лекаваньня і дасьледваньняў. Так, рэнтгенаўскія хвалі праходзяць скрозь цягліцы і іншыя мяккія тканкі, але спыняюцца перад шчыльнымі часткамі цела і ўтварэньнямі. Гэтая ўласьцівасьць дапамагае лекарам лякалізаваць пашкоджаньні касьцей або злаякасныя пухліны. Апошнія таксама паддаюцца лекаваньню: радыяцыя іянізуе вузы пухліны і або забівае яе, або спыняе яе рост.

### Камунікацыі
Усе сучасныя сродкі сувязі выкарыстоўваюць электрамагнітнае выпраменьваньне. Бяздротавую сувязь забясьпечвае радыёвыпраменьваньне, а ў оптавалакне з-за малога каэфіцыенту паглынаньня звычайна выкарыстоўваецца інфрачырвонае выпраменьваньне.

### Навука
Дасьледнікі выкарыстоўваюць уласьцівасьці радыяактыўных атамаў для вызначэньня ўзросту арганічных матэрыялаў. Узрост у іх вызначаецца радыявугляродным аналізам паводле колькасьці пазасталага нестабільнага ізатопу вугляроду-14. Пазначаныя атамы выкарыстоўваюцца для адсочваньня распаўсюджаньня забруджвальнікаў у асяродзьдзі або розных рэчываў у арганізмах.

## Крыніцы

Катэгорыя:Базавыя паняцьці фізыкі
Азярычынскі сельсавет

**Азяры́чынскі сельсаве́т** — былая адміністрацыйна-тэрытарыяльная адзінка ў складзе Рудзенскага раёну Менскай вобласьці. Адміністрацыйны цэнтар — вёска Азярычына.

## Гісторыя
21 жніўня 1925 году створаны ў складзе Самахвалавіцкага раёну Менскай акругі. 18 студзеня 1931 году раён скасаваны, сельсавет далучаны да Пухавіцкага раёну. 12 лютага 1935 году сельсавет далучаны да навастворанага Рудзенскага раёну.

## Літаратура
*  С. 126, 217

Катэгорыя:Былыя сельсаветы Рудзенскага раёну
Катэгорыя:Сельсаветы, створаныя ў 1925 годзе
Катэгорыя:Былыя сельсаветы Самахвалавіцкага раёну
Катэгорыя:Былыя сельсаветы Сьмілавіцкага раёну
Дудзіцкі сельсавет (Рудзенскі раён)

**Ду́дзіцкі сельсавет** — былая адміністрацыйна-тэрытарыяльная адзінка ў складзе Рудзенскага раёну Менскай вобласьці. Адміністрацыйны цэнтар — вёска Дудзічы.

## Гісторыя
20 жніўня 1924 году створаны ў складзе Самахвалавіцкага раёну Менскай акругі. 18 студзеня 1931 году раён скасаваны, сельсавет далучаны да Пухавіцкага раёну, з 12 лютага 1935 году — у Рудзенскім раёне, з 6 ліпеня 1935 году — у Сьмілавіцкім раёне, з 11 лютага 1938 году — зноў у Рудзенскім раёне. Пасьля ўвядзеньня абласнога падзелу 20 лютага 1938 году ў Рудзенскім раёне Менскай вобласьці. 16 ліпеня 1954 году скасаваны, тэрыторыя далучана да Вузьлянскага сельсавету.

## Літаратура
*  С. 217

Катэгорыя:Сельсаветы, створаныя ў 1924 годзе
Катэгорыя:Былыя сельсаветы Пухавіцкага раёну
Катэгорыя:Былыя сельсаветы Самахвалавіцкага раёну
Катэгорыя:Былыя сельсаветы Сьмілавіцкага раёну
Катэгорыя:Былыя сельсаветы Рудзенскага раёну
Дарыюш Дудка

**Дарыюш Дудка** (;  9 сьнежня 1983 году, Костшын-над-Одрай, Польшча) — былы польскі футбаліст, абаронца нацыянальнай зборнай Польшчы.

## Кар’ера
### Клюбная
Пачаў займацца футболам у родным горадзе. У 1999 годзе перайшоў у клюб «Аміка», дэбютаваў у Экстраклясе 15 красавіка 2000 году ў матчы супраць «Руху» (Рудзенкаў). Правёў шэсьць гадоў у клюбе й быў прададзены ў польскі клюб «Вісла» (Кракаў). У сэзоне 2007—2008 гадоў перамог у чэмпіянаце Польшчы разам зь «Віслай». 26 чэрвеня 2008 году ён быў прададзены ў францускі клюб «Асэр» за 2,225 млн фунтаў стэрлінгаў. У 2012 годзе вольным агентам перашоў у склад гішпанскага клюбу «Левантэ».

Пасьля прагляду Дудка падпісаў двухмесячны кантракт з ангельскім клюбам «Бірмінггэм Сіці» 31 кастрычніка 2013 году. Пасьля зьяўляеньня толькі ў 2 матчах і сканчэньня кантракту гулец зьехаў у Польшчу, дзе заключыў пагадненьні з клюбам «Вісла» (Кракаў).

### Міжнародная
У зборнай Польшчы дэбютаваў 7 лістапада ў матчы супраць зборнай ЗША, які скончыўся зь лікам 1:1. Дарыюш зьяўляецца ўдзельнікам чэмпіянату сьвету 2006 году, чэмпіянату Эўропы 2008 і 2012 гадоў. Пасьля таварыскай сустрэчы супраць зборнай Украіны (0:1), разам з Артурам Боруцам і Радаславам Маеўскім быў выдвараны з зборнай за парушэньне рэжыму.

## Дасягненьні
**«Аміка»**:
* Уладальнік Супэркубка Польшчы: 2000

**«Вісла»**:
* Чэмпіён Польшчы: 2008

**«Лех»**:
* Уладальнік Супэркубка Польшчы: 2015, 2016

## Крыніцы

## Вонкавыя спасылкі
* Профіль на сайце pzpn.pl
* Профіль на сайце 90minut.pl
* Профіль на сайце transfermarkt.co.uk
* Профіль на сайце sports.ru

Катэгорыя:Польскія футбалісты
Пшамыслаў Тытань

**Пшамыслаў Тытань** (;  4 студзеня 1987 году, Замасьць, Польшча) — польскі футбаліст, брамнік нідэрляндзкага клюбу «Твэнтэ». Былы гулец нацыянальнай зборнай Польшчы.

## Кар’ера
### Раньнія гады
Пшамыслаў нарадзіўся ў горадзе Замасьць. Сваю прафэсійную кар’еру ён пачаў у родным горадзе, у камандзе «Гэтман» у 2004 годзе. У пачатку 2005 году футбаліст папоўніў склад каманды «Гурнік» з Лэнчны. Увосень 2007 году Тытонь заключыў пяцігадовае пагадненьне зь нідэрляндзкай «Родай». Дэбютаваў у складзе каманды 29 сакавіка 2008 году, у матчы супраць «Гэраклесу» з Альмэлё, ​​які скончыўся нулявой нічыёй. Паводле вынікаў сэзону 2010—2011 гадоў Тытань стаў другім пасьля Маартэна Стэкеленбурга ў сьпісе найлепшых брамнікаў Эрэдывізіі. Улетку 2011 году гулец атрымаў прапанову аб пераходзе ад бэльгійскага «Генку», але ня прыняў яе.

### ПСВ Эйндговэн
16 жніўня Пшамыслаў быў аддадзены ў гадавую арэнду ў клюб ПСВ, а 20 студзеня 2012 году зь ім быў падпісаны чатырохгадовы кантракт. Дэбютаваў у складзе ПСВ 11 верасьня 2011 году, у гульні супраць «ВВВ-Вэнлё», у якой прапусьціў тры мячы, а сустрэча сконылася зь лікам 3:3.

18 верасьня, у сваім другім матчы за эйндговэнскі клюб з амстэрдамскім «Аяксам» (2:2), на 44 хвіліне сустрэчы, пры ліку 1:0 на карысьць гаспадароў, Тытань сутыкнуўся са сваім аднаклюбнікам Тымаці Дэрэйкам, у выніку чаго атрымаў сур’ёзнае страсеньне мозгу, але рэнтген паказаў адсутнасьць расколінаў або дэфэктаў шыі й чэрапа.

8 красавіка 2012 году Тытань разам з ПСВ выйграў першы ў сваёй прафэсійнай кар’еры сур’ёзны трафэй — Кубак Нідэрляндаў, абыграўшы ў фінале «Гэраклес» зь лікам 3:0.

## Міжнародная кар’ера
Выступаў за юнацкую й моладзевую зборныя Польшчы. 29 траўня 2010 году, у матчы супраць зборнай Фінляндыі, які скончылася зь лікам 0:0, Тытань дэбютаваў у складзе першай зборнай Польшчы. 27 траўня 2012 году футбаліст быў уключаны ў канчатковую заяўку зборнай Польшчы на чэмпіянат Эўропы 2012 году. 8 чэрвеня, у матчы адкрыцьця чэмпіянату Эўропы супраць зборнай Грэцыі, Пшамыслаў выйшаў на замену на 70-й хвіліне замест Мацея Рыбуса пасьля таго, як Войцех Шчэнсны быў выдалены з поля, і адбіў пэнальці ад Ёргаса Карагуніса.

## Дасягненьні
**ПСВ**:
* Уладальнік Кубка Нідэрляндаў: 2012
* Уладальнік Супэркубка Нідэрляндаў: 2012

**«Аякс»**:
* Чэмпіён Нідэрляндаў: 2022

## Крыніцы

## Вонкавыя спасылкі
* Профіль на афіцыйным сайце ПСВ Эйндговэн
* 
* 
* 
* Профіль на сайце uefa.com
* Профіль на сайце sports.ru

Катэгорыя:Польскія футбалісты
Вячаслаў Малафееў

**Вячаслаў Аляксандравіч Малафееў** (;  4 сакавіка 1979 году, Ленінград, СССР) — расейскі футбаліст, брамнік нацыянальнай зборнай Расеі. Заслужаны майстар спорту Расеі.

## Кар’ера
### Клюбная
Малафееў дэбютаваў у матчы супраць ўладзікаўкаскай «Аланіі», пасьля таго, як Раман Беразоўскі быў выдалены за абразу ў адрас судзьдзі. Аднак скарыстацца шанцам стаць першым нумарам Малафееў ня здолеў. Тым ня менш, менавіта з гэтага часу Вячаслава сталі выклікаць у алімпійскую зборную Расеі, за якую ён упершыню згуляў супраць Армэніі 4 верасьня 1999 году.

У 2003 годзе Малафееў разам з «Зэнітам» заняў другое месца ў чэмпіянаце, атрымаўшы прыз «Брамнік году» імя Льва Яшына й трапіў у сьпіс 33 найлепшых футбалістаў чэмпіянату Расеі. Два раўнацэнныя брамнікі «Зэніту», Каміл Чантафальскі й Малафееў, стала змагаліся за месца ў асноўным складзе. У 2005 годзе, зарабіўшы выдаленьне ў кубкавым матчы супраць ЦСКА, Вячаслаў надоўга стаў другім брамнікам. У сваю чаргу, у пачатку 2006 году Чантафальскі быў выдалены ў матчы Кубка УЭФА супраць «Русэнборгу», і Малафееў у выніку згуляў у тым годзе 36 гульняў, прапусьціўшы ў іх 30 мячоў і зноўку трапіўшы ў сьпіс 33 найлепшых футбалістаў чэмпіянату.

У наступным годзе ў каманды не было ярка выяўленага першага нумару. Малафееў згуляў 24 гульні, прапусьціў 27 мячоў, заваяваў залатыя мэдалі чэмпіянату й стаў «брамнікам году».

### Міжнародная
З 2000 году Вячаслаў прыцягваўся да збораў нацыянальнай зборнай Расеі. У лістападзе 2003 году Вячаслаў згуляў свой ​​першы матч за зборную Расеі, калі Расея праводзіла другую стыкавую гульню супраць зборнай Ўэйлзу.

## Дасягненьні
### Клюбныя
**Зэніт**
* Чэмпіён Расеі (3): 2007, 2010, 2012
* Уладальнік Кубка Расеі (2): 1999, 2010
* Уладальнік Кубка расейскай Прэм’ер-лігі: 2003
* Уладальнік Супэркубка Расеі (2): 2008, 2011
* Уладальнік Кубка УЭФА: 2008
* Уладальнік Супэркубка УЭФА: 2008

### Міжнародныя
**Расея**
* Бронзавы прызэр чэмпіянату Эўропы: 2008

## Асабістае жыцьцё
Вячаслаў зьяўляецца ўдаўцом, ягоная жонка Марына Малафеева, былы прадпрымальнік, загінула ў аўтамабільнай аварыі 17 сакавіка 2011 году. Разам з Марынай у Вячаслава маюцца двое дзяцей — дачка Ксенія (2003) і сын Максім (2006).

## Крыніцы

## Вонкавыя спасылкі
* Афіцыйны сайт
* Профіль на афіцыйным сайце «Зэніту»
* Профіль на сайце sports.ru

Катэгорыя:Расейскія футбалісты
Кірыл Набабкін

**Кірыл Набабкін** (;  8 верасьня 1986 году, Масква, СССР) — расейскі футбаліст, абаронца клюбу СКА й нацыянальнай зборнай Расеі.

## Кар’ера
### Раньнія гады
Займацца футболам Набабкін пачаў у футбольным клюбе «Спартак» (Масква), але крыху пазьней Кірыл перайшоў у дзіцяча-юнацкі клюб «Тарпэда-ЗІЛ», выпускніком якога ў выніку і стаў.

Першы прафэсійны кантракт падпісаў з футбольным клюбам «Масква» ў 16-гадовым узросьце, аднак гуляў спачатку выключна ў рэзэрвовай камандзе. У 2004 годзе стаў пераможцам чэмпіянату Расеі сярод дублюючых складаў. У асноўным складзе «Масквы» Набабкін дэбютаваў 13 ліпеня 2005 году ў матчы 1/16 Кубка Расеі супраць махачкалінскага «Дынама», а першы матч у Прэм’ер-лізе правёў 3 жніўня 2005 году супраць ЦСКА.

### ЦСКА
Пасьля заканчэньня сэзона 2009 году, у якім Набабкін праявіў сябе як адзін зь лідэраў «Масквы», Кірыл падпісаў кантракт з маскоўскім ЦСКА. У складзе армейцаў ён у першым жа сэзоне стаў срэбраным прызэрам чэмпіянату, а ў наступным годзе пераможцам Кубка Расеі.

## Міжнародная кар’ера
1 чэрвеня 2012 году Набабкін дэбютаваў у зборнай Расеі ў матчы супраць зборнай Італіі, які скончыўся перамогай зборнай Расеі зь лікам 0:3, адгуляўшы ўвесь матч.

## Дасягненьні
**ЦСКА**:
* Чэмпіён Расеі: 2013, 2014, 2016
* Уладальнік Кубка Расеі: 2011, 2013, 2023
* Уладальнік Супэркубка Расеі: 2013, 2014, 2018

## Крыніцы

## Вонкавыя спасылкі
* Профіль на афіцыйным сайце ЦСКА
* Профіль на афіцыйным сайце «Масква»

Катэгорыя:Расейскія футбалісты
Канстанцін Зыранаў

**Канстанцін Георгіевіч Зыранаў** (;  5 кастрычніка 1977 году, Перм, СССР) — расейскі футбаліст, паўабаронца. Былы гулец нацыянальнай зборнай Расеі. Заслужаны майстар спорта Расеі (2008).

## Кар’ера
### «Амкар»
За свой першы клюб «Амкар» правёў 171 матч, забіў 48 галоў у пэрыяд з 1995 па 1999 год, выступаючы ў розных дывізіёнах чэмпіянату Расеі.

### «Тарпэда»
З 2000 па 2006 гады выступаў за маскоўскае «Тарпэда». У новай камандзе Зыранаў згуляў два матчы ў складзе дубля й адразу пасьля гэтага атрымаў месца ў аснове. У кубку Расеі выходзіў на поле ў складзе аўтазаводцаў 26 разоў, адзначыўся трыма забітымі галамі. У Кубку УЭФА за «Тарпеда» правёў 8 матчаў, дзе забіў адзіны гол.

### «Зэніт»
У сакавіку 2007 году перайшоў у «Зэніт», у складзе якога стаў у тым жа годзе чэмпіёнам Расеі й уладальнікам Супэркубка краіны. У сэзоне 2008 году Канстанцін перамог разам з «Зэнітам» Кубак УЭФА, забіўшы гол у фінальным матчы ў Манчэстэры, а яшчэ празь некалькі месяцаў і Супэркубак УЭФА.

У 2010 годзе Канстанцін у складзе свайго клюбу паўтарыў посьпех 2007 году й зноўку стаў чэмпіёнам краіны. У 2011 годзе футбаліст у складзе «Зэніту» стаў уладальнікам Супэркубка Расеі па футболе, узяўшы верх над камандай сталічнага клюбу ЦСКА.

## Міжнародная кар’ера
Дэбютаваў у складзе зборнай Расеі 27 траўня 2006 году ў матчы супраць зборнай Гішпаніі, які скончыўся зь лікам 0:0.

## Дасягненьні
### Клюбныя
**«Зэніт»**:
* Чэмпіён Расеі (3): 2007, 2010, 2012
* Уладальнік Кубка Расеі: 2010
* Уладальнік Супэркубка Расеі (2): 2008, 2011
* Уладальнік Кубка УЭФА: 2008
* Уладальнік Супэркубка УЭФА: 2008

### Міжнародныя
**Расея**:
* Бронзавы прызэр чэмпіянату Эўропы: 2008

## Асабістае жыцьцё
2 жніўня 2002 году жонка Канстанціна 23-гадовая Вольга Зыранова, якая пакутавала ад наркаманіі, знаходзячыся ў стане алькагольнага ап’яненьня й узяўшы ў рукі 4-гадовую дачку Ірыну, выкінулася з вакна з 8-га паверха. Дачка сканала ў той жа дзень, а сама Вольга памерла 2 верасьня.

28 жніўня 2008 году ў Канстанціна й ягонай сяброўкі Натальлі нарадзіўся сын, якога назвалі Львом. 9 чэрвеня 2010 году Канстанцін і Натальля заключылі афіцыйны шлюб. 9 студзеня 2012 году ў пары нарадзілася дачка Паліна.

## Крыніцы

## Вонкавыя спасылкі
* Профіль на афіцыйным сайце «Зэніт»
* Статыстыка на National Football Teams

Катэгорыя:Расейскія футбалісты
Ігар Дзянісаў

**І́гар Дзяні́саў** (;  17 траўня 1984 году, Ленінград, СССР) — былы расейскі футбаліст, паўабаронца. Гулец нацыянальнай зборнай Расеі. Заслужаны майстар спорту Расеі (2008).

## Кар’ера
### Клюбная
Ігар зьяўляецца выхаванцам пецярбурскага футболу. За пецярбурскі «Зэніт» выступаў з 2001 году. Дэбютаваў у асноўным складзе клюбу ў 2002 годзе ў матчы супраць ЦСКА. Ужо з наступнага году ён атрымаў сталую прапіску ў аснове, толькі час ад часу прымаючы ўдзел у некаторых гульнях дубля. Пад кіраўніцтвам Дыка Адвакаата Ігар заваяваў разам з камандай тытулы чэмпіёна Расеі, уладальніка Супэркубка Расеі, Кубка й Супэркубка УЭФА.

Паводле вынікаў сэзону 2011—2012 гадоў быў прызнаны найлепшым футбалістам году паводле вэрсіі РФЗ.

### Міжнародная
11 кастрычніка 2008 году Ігар дэбютаваў у нацыянальнай зборнай Расеі ва ўзросьце 24 гадоў у матчы адборачнага цыклю чэмпіянату сьвету 2010 году супраць каманды Нямеччыны, выйшаўшы ў стартавым складзе й адыграўшы ўсе 90 хвілін.

## Дасягненьні
**«Зэніт»**:
* Чэмпіён Расеі: 2007, 2010, 2012
* Уладальнік Кубка Расеі: 2010
* Уладальнік Супэркубка Расеі: 2008, 2011
* Уладальнік Кубка расейскай Прэм’ер-лігі: 2003
* Уладальнік Кубка УЭФА: 2008
* Уладальнік Супэркубка УЭФА: 2008

**«Лякаматыў»**:
* Чэмпіён Расеі: 2018
* Уладальнік Кубка Расеі: 2017, 2019

## Асабістае жыцьцё
Ігар жанаты на Алене Дзянісавай. Мае чытырох дзяцей. Любіць сабак, шахматы й тэніс.

## Крыніцы

## Вонкавыя спасылкі
* Профіль на афіцыйным сайце «Зэніт»
* Профіль на сайце championat.ru

Катэгорыя:Расейскія футбалісты
Томаш Сівак

**Томаш Сівак** (;  15 верасьня 1983 году, Пэльгржымаў, Чэхаславаччына) — чэскі футбаліст, цэнтральны абаронца. Мае досьвед выступаў у складзе нацыянальнай зборнай Чэхіі.

## Кар’ера
### Клюбная
Выхаванец футбольных школаў клюбаў «Слован» Камяніца-над-Ліпай і «Дынама» Чэске-Будзеёвіцы. Прафэсійную кар’еру пачаў у 2000 годзе ў клюбе «Дынама», у 2002 годзе перайшоў у праскі клюб «Спарта», у складзе якога пасьля двойчы перамагаў у чэмпіянаце Чэхіі й тройчы ў Кубку Чэхіі. У 2003 годзе, на правах арэнды, ненадоўга вярнуўся ў «Дынама», аднак, ужо з 2004 году зноў гуляў за «Спарту», а ў верасьні 2005 году стаў ейным капітанам. У студзені 2007 году перайшоў у італьянскі «Ўдынэзэ», падпісаўшы кантракт на 4,5 года, сума трансфэру склала 2,5 млн эўра. Аднак, ужо праз год, у студзені 2008 году, на правах арэнды, зноўку вярнуўся ў «Спарту», а ў траўні 2008 году ягоны трансфэр выкупіў стамбульскі «Бэшыкташ».

### Міжнародная
У складзе галоўнай нацыянальнай зборнай Чэхіі дэбютаваў 3 верасьня 2005 году ў матчы супраць зборнай Румыніі.

## Дасягненьні
**«Спарта»**:
* Чэмпіён Чэхіі: 2003, 2005
* Уладальнік Кубка Чэхіі: 2004, 2006, 2008

**«Бэшыкташ»**:
* Чэмпіён Турэччыны: 2009
* Уладальнік Кубка Турэччыны: 2009, 2011

## Асабістае жыцьцё
Томаш абраўся шлюбам зь Міхаэлай Шахловай 9 сакавіка 2009 году ў Стамбуле. Пара мае аднаго дзіцяці, якога клічуць Андрэ Томаш.

## Крыніцы

## Вонкавыя спасылкі
* Афіцыйны сайт
* Профіль на афіцыйным сайце «Спарты»
* Статыстыка на сайце fotbal.cz
* Статыстыка на сайце National Football Teams

Катэгорыя:Чэскія футбалісты
Пэтар Ірачак

**Пэ́тар І́рачак** (;  2 сакавіка 1986 году, Тухаржыцэ, Чэхаславаччына) — колішні чэскі футбаліст, паўабаронца. Былы гулец нацыянальнай зборнай Чэхіі.

## Кар’ера
### Раньнія гады
Кар’ера Пэтра пачалася ў моладзевай камандзе клюбу «Сокал» зь ягонага роднага гораду. Затым Ірачак стаў гульцом «Баніку» з Сакалова. Двойчы клюб аддаваў яго ў арэнду, у «Бульдоцы» й у «Славію». За моладзевы склад «Баніку» Пэтар выступаў на працягу дзесяці гадоў, а затым два гады гуляў у асноўнай камандзе. З 2008 па 2011 гады ён быў гульцом «Вікторыі» з Пльзені, у ейным складзе стаў чэмпіёнам Чэхіі.

### «Вольфсбург»
У пачатку 2012 году гульца набыў нямецкі «Вольфсбург», у складзе «ваўкоў» Ірачак дэбютаваў 21 студзеня, у сустрэчы 18 туру супраць «Кёльну». Пэтар выйшаў у стартавым складзе й на 80-й хвіліне саступіў месца Жозуэ. 10 лютага Ірачак упершыню вызначыўся за «Вольфсбург», забіўшы 2 галы ў браму «Фрайбургу».

### «Гамбург»
Улетку 2012 году перабраўся ў іншы нямецкі клюб «Гамбург».

## Міжнародная кар’ера
У нацыянальнай зборнай Чэхіі Пэтар дэбютаваў 3 верасьня 2011 году ў адборачным матчы на ​​чэмпіянат Эўропы супраць зборнай Шатляндыі. Першы гол забіў праз 1,5 месяцы, паразіўшы браму зборнай Чарнагорыі.

## Дасягненьні
**«Вікторыя»**:
* Чэмпіён Чэхіі: 2011
* Уладальнік Кубка Чэхіі: 2010
* Уладальнік Супэркубка Чэхіі: 2011

## Крыніцы

## Вонкавыя спасылкі
* Профіль на сайце championat.com
* Профіль на сайце transfermarkt.de
* Статыстыка на сайце National Football Teams

Катэгорыя:Чэскія футбалісты
Вацлаў Піларж

**Вацлаў Піларж** (;  13 кастрычніка 1988 году, Хлумец-над-Цыдлінаў, Чэхаславаччына) — чэскі футбаліст, паўабаронца клюбу «Градэц Кралавэ» і былы гулец нацыянальнай зборнай Чэхіі.

## Кар’ера
### Клюбная
Піларж зьяўляецца выхаванцам чэскага клюбу «Градэц Кралавэ». Ён дэбютаваў за «Градэц» у сэзоне 2006—2007 гадоў. У сэзоне 2009—2010 гадоў Вацлаў зрабіў значны ўнёсак выхад каманды ў Гамбрынус Лігу, забіўшы 10 галоў. У сэзоне 2011—2012 гадоў ён перайшоў на правах арэнды ў клюб «Вікторыя» (Пльзень). 

Пасьля адмовы падпісваць кантракт зь «Вікторыяй», у лістападзе 2011 году Піларж падпісаў кантракт з «Вольфсбургам». У студзені 2012 году было абвешчана, што Вацлаў далучыцца да «Вольфсбургу» летам, але застанецца ў Чэхіі напярэдадні чэмпіянату Эўропы 2012 году.

### Міжнародная
Вацлаў выступаў за юнацкую й моладзевую каманду Чэхіі. 4 чэрвеня 2011 году ён дэбютаваў за нацыянальную зборную Чэхіі ў матчы супраць зборнай Пэру. Свой першы гол за зборную забіў у першым матчы чэмпіянату Эўропы 2012 году супраць зборнай Расеі.

## Крыніцы

## Вонкавыя спасылкі
* Профіль на сайце iDNES.cz

Катэгорыя:Чэскія футбалісты
Роман Губнік

**Роман Гу́бнік** (;  6 чэрвеня 1984 году, Усецін, Чэхаславаччына) — былы чэскі футбаліст, абаронца. Мае на сваім рахунку выступы ў складзе нацыянальнай зборнай Чэхіі. Ягоны брат Міхала Губніка таксама ёсьць футбалістам.

## Кар’ера
### Клюбная
Роман з шасьці гадоў займаўся футболам у школах клубаў ТЙ «Галенка», «Усецін», «Тэскома». З 1998 году гуляў за чэскі клюб «Сыгма» (Оламаўц). У 2007 годзе за 2 млн эўра перайшоў у склад расейскага клюбу «Масква». У пачатку 2009 году быў аддадзены ў арэнду ў праскую «Спарту». Пасьля таго як ён адгуляў год у «Спарце», «Масква» перадала яго ў арэнду «Гэрце» да чэрвеня 2010 году. Пасьля зьняцьця футбольнага клюбу «Масква» з чэмпіянату Расеі па футболе 2010 году ўсе правы на футбаліста атрымала «Гэрта».

У верасьні 2013 году падпісаў пагадненьне з чэскім клюбам «Вікторыя Пльзень».

### Міжнародная
Выступаў за моладзевую зборную Чэхіі. Дэбют за нацыянальную зборную Чэхіі адбыўся 5 ліпеня 2009 году ў матчы супраць зборнай Мальты. Ягоны першы гол за зборную быў забіты 12 жніўня 2009 году ў гульні супраць зборнай Бэльгіі.

## Дасягненьні
**«Спарта»**:
* Чэмпіён Чэхіі: 2010

**«Вікторыя»**:
* Чэмпіён Чэхіі: 2015, 2016, 2018

## Крыніцы

## Вонкавыя спасылкі
* Профіль на афіцыйным сайце «Масква»
* 
* 
* 
* Статыстыка на сайце National Football Teams.

Катэгорыя:Чэскія футбалісты
Тэафаніс Гекас

**Тэафаніс Гекас** (;  23 траўня 1980 году, Лярыса, Грэцыя) — грэцкі футбаліст, нападнік нацыянальнай зборнай Грэцыі. Ён быў найлепшым бамбардзірам Грэцкай лігі й Бундэсьлігі, а таксама найлепшым бамбардзірам кваліфікацыі да чэмпіянату сьвету 2010 году ў эўрапейскай зоне.

## Кар’ера
### Выступленьні ў Грэцыі
Тэафаніс Гекас пачаў сваю футбольную кар’еру ў клюбе другога грэцкага дывізіёна «АЕЛ 1964». Пасьля трох гадоў праведзеных там сэзонаў, ён перайшоў у «Калітэю» летам 2001 году. У першым сэзоне Гекаса ў форме «Калітэі», каманда выйшла ў першы грэцкі дывізіён. Тэафаніс забіў 30 мячоў у 37 матчах другога дывізіёна.

Гекас працягваў забіваць галы, такім чынам зацікавіў сабой топ-клюбы Грэцыі. Пасьля забітых 32 мячоў у 73 матчах ён перайшоў у «Панатынаікос» узімку 2005 году. У сваім новым клюбе Гекас стаў найлепшым бамбардзірам грэцкага чэмпіянату ў 2005 годзе, забіўшы 17 мячоў. У сэзоне 2005—2006 гадоў Гекас у складзе «Панатынаікоса» дэбютаваў у Лізе чэмпіёнаў. Увесну 2006 году «Бохум» пачаў цікавіцца Гекасам, але «Панатынаікос» жадаў атрымаць за за яго 1,5 мільёна эўра, што не задавальняла нямецкі клюб.

Аднак летам 2006 году «Панатынаікос» набыў грэцкага нападніка з «ПАОК» Дымітрыса Сальпінгідыса, што й стала адной з прычынаў, чаму Гекас ня здолеў падоўжыць свой кантракт. Як частка гэтай зьдзелкі, Гекас павінен быў перайсьці ў «ПАОК», але ён адмовіўся. «Бохум» прапанаваў за Гекаса 700 тысячаў эўра ў канцы сэзону пры ўмове што каманда зможа вярнуцца ў Бундэсьлігу.

### Выступленьні ў Нямеччыне
У сэзоне 2006—2007 гадоў Гекас у складзе «Бохума» змагаўся за выжываньне каманды ў Бундэсьлізе. За гэты кароткі час Тэафаніс стаў зоркай у камандзе, найлепшым бамбардзірам чэмпіянату й улюбёнцам фанатаў, якія называлі яго «грэцкім богам».

У красавіку 2007 года «Бохум» паведаміў аб жаданьні Гекаса гуляць за «Баер» у наступным сэзоне. У «Баеры» Гекас атрымліваў 2 млн эўра ў год, што ў 4 разы перавышала ягоны заробак у «Бохуме». Узімку 2009 года Тэафаніс быў арэндаваны ангельскім клюбам «Портсмут», за які згуляў усяго адзін матч у Прэм’ер-лізе.

### «Самсунспор»
У 2012 годзе Гекас перайшоў у клюб турэцкай Cупэрлігі «Самсунспор». Кошт трансфэру склаў каля 1 млн эўра. Дэбютаваў у матчы супраць «Трабзанспора», дзе ягоная каманда атрымала паразу зь лікам 0:4. У наступным матчы супраць «Ардуспора» адзначыўся пераможным дублем. Праз два тыдні Гекас стварыў сэнсацыю, аформіўшы хет-трык у матчы супраць дзеючага чэмпіёна «Фэнэрбахчэ». Пасьля заканчэньня сэзона скасаваў пагадненьне з-за таго, што каманда вылецела з эліты.

### «Левантэ»
У жніўні 2012 году перайшоў у склад гішпанскага клюбу «Левантэ».

## Міжнародная кар’ера
Дэбют Гекаса за зборную Грэцыі адбыўся ў сакавіку 2005 году, у пераможным матчы супраць зборнай Альбаніі ў рамках кваліфікацыі да чэмпіянату сьвету.

## Крыніцы

## Вонкавыя спасылкі
* Статыстыка на сайце National Football Teams
* Профіль на сайце weltfussball.de
* Профіль на сайце transfermarkt.co.uk

Катэгорыя:Грэцкія футбалісты
Костас Халькіяс

**Ко́стас Халькія́с** (;  30 траўня 1974 году, Лярыса, Грэцыя) — былы грэцкі футбаліст. Выступаў у якасьці брамніка. Правёў 32 сустрэчы ў складзе нацыянальнай зборнай Грэцыі.

## Кар’ера
### Клюбная
Прафэсійную кар’еру пачаў у 1995 годзе ў атэнскім клюбе «Панатынаікос», у 1996 годзе перайшоў у склад клюбу «Апалён» зь Сьмірні. У 1998 годзе Костас вярнуўся ў склад «Панатынаікоса», затым з 2001 году адгуляў два сэзоны ў клюбе «Іракліс», пасьля чаго ў 2003 годзе зноўку вярнуўся ў «Панатынаікос». У 2005 годзе згуляў 5 матчаў за «Портсмут», а ў 2006 годзе пераехаў у Гішпанію ў клюб «Рэал» Мурсія, за які, аднак, не згуляў ніводнага матчу. Улетку таго жа 2006 году перайшоў у «Арыс», а 28 траўня 2008 году заключыў двухгадовы кантракт з клюбам ПАОК, за які й працягваў гуляць да сканчэньня кар’еры.

### Міжнародная
З 2002 году гуляў у складзе нацыянальнай зборнай Грэцыі, разам зь ёй станавіўся чэмпіёнам Эўропы 2004 году. На чэмпіянаце Эўропы 2012 году зьяўляўся самым старых гульцом сярод усіх заяўленых камандаў.

## Дасягненьні
### Клюбныя
**«Панатынаікос»**:
* Чэмпіён Грэцыі: 2004
* Уладальнік Кубка Грэцыі: 2004

### Міжнародныя
**Грэцыя**:
* Чэмпіён Эўропы: 2004

## Крыніцы

## Вонкавыя спасылкі
* Статыстыка на сайце National Football Teams
* Профіль на сайце weltfussball.de
* Профіль на сайце transfermarkt.co.uk

Катэгорыя:Грэцкія футбалісты
Абраам Пападопуляс

**Абраа́м Пападо́пуляс** (;  3 сьнежня 1984 году, Мэльбурн, Аўстралія) — былы грэцкі футбаліст, абаронца. Гулец нацыянальнай зборнай Грэцыі.

## Кар’ера
### «Арыс»
У 2002 годзе ва ўзросьце 18 гадоў патрапіў у грэцкі «Арыс», які базуецца ў горадзе Тэсалёнікі. Разам з камандай двойчы гуляў у фінале Кубка Грэцыі ў 2005 годзе «Арыс» атрымаў паразу ад «Алімпіякоса» зь лікам 3:0, і ў 2008 годзе таксама «Арыс» быў слабейшы за «Алімпіякос» зь лікам 2:0. У 2008 годзе быў намінаваны на званьне найлепшага гульца Грэцыі, але перамогу ў намінацыі атрымаў Дымітрыс Сальпінгідыс. У 2008 годзе Абраамам цікавіліся кіеўскае «Дынама», данецкі «Шахтар» і піцерскі «Зэніт». Пасьля заканчэньня сэзону 2007—2008 гадоў Абраам ня стаў працягваць кантракт з «Арысам».

### «Алімпіякос»
У ліпені 2008 году перайшоў у склад «Алімпіякоса» з гораду Пірэй, сума трансфэру склалал 2,5 млн эўра.

## Міжнародная кар’ера
Упершыню ў нацыянальную зборную Грэцыі быў выкліканы трэнэрам Ота Рэгагелем 1 лютага 2008 году. У зборнай дэбютаваў 5 лютага 2008 году ў матчы супраць зборнай Чэхіі.

## Дасягненьні
**«Алімпіякос»**:
* Чэмпіён Грэцыі: 2009, 2011, 2012, 2013, 2014, 2020, 2021, 2022
* Уладальнік Кубка Грэцыі: 2009, 2012, 2013, 2020

## Крыніцы

## Вонкавыя спасылкі
* Статыстыка на сайце National Football Teams
* Профіль на сайце transfermarkt.de
* Профіль на сайце sports.ru

Катэгорыя:Грэцкія футбалісты
Яніс Фэтфацыдыс

**Я́ніс Фэтфацы́дыс** (;  21 сьнежня 1990 году, Драма, Грэцыя) — колішні грэцкі футбаліст, атакуючы паўабаронца. Ране быў гульцом нацыянальнай зборнай Грэцыі.

## Кар’ера
Фэтфацыдыс дэбютаваў за пірэйскі «Алімпіякос» у грэцкім чэмпіянаце ў сэзоне 2009—2010 гадоў 31 кастрычніка 2009 году ў матчы супраць каманды «Атромітас», які скончыўся перамогай пірэйцаў. 4 лістапада таго ж году Яніс згуляў за «Алімпіякос» і ў Лізе чэмпіёнаў супраць каманды «Стандард» (Льеж), замяніўшы на 39-й хвіліне гульні Лючана Галецьці.

У пачатку верасьня 2010 году Яніс падоўжыў свой кантракт з клюбам да 2015 году з павышэньнем заробнай платы й коштам выкупу кантракту ў 12,5 млн эўра.

### Міжнародная
За нацыянальную зборную Грэцыі дэбютаваў у матчы адборачнага раўнду да чэмпіянату Эўропы 2012 году супраць зборнай Латвіі 8 кастрычніка 2010 году, зьмяніўшы на 82-й хвіліне Сатырыса Нініса.

## Дасягненьні
**«Алімпіякос»**:
* Чэмпіён Грэцыі: 2011, 2012, 2013
* Уладальнік Кубка Грэцыі: 2012, 2013

**«Аль-Аглі»**:
* Чэмпіён Саудаўскай Арабіі: 2016
* Уладальнік Кубка караля Саудаўскай Арабіі: 2016
* Уладальнік Супэркубка Саудаўскай Арабіі: 2016

## Крыніцы

## Вонкавыя спасылкі
* Профіль на афіцыйным сайце «Алімпіякосу»
* 

Катэгорыя:Грэцкія футбалісты
Шубічы

**Шу́бічы** — вёска ў Пружанскім раёне Берасьцейскай вобласьці. Уваходзіць у склад Шаняўскога сельсавету. Знаходзіцца за 5 км на захад ад Пружанаў, 17 км ад чыгуначнай станцыі Аранчыцы на лініі Баранавічы — Берасьце.

## Геаграфія
Даўней вёска з усіх бакоў была акружаная лесам. Лес з поўначы (*Камароўшчына*), бярозавы гай з захаду (*Казюмрынак*) і сасновы бор з усходу захаваліся. З поўдню за ворнымі землямі і поплавам пачынаўся малады алешнік (*Пагоня*), за савецкім часам пасьля мэліярацыі пераўтвораны ў ворыва.

## Мінуўшчына
У 1563 — у Чахецкім вайтоўстве, належыць да Дабучынскага двару Кобрынскай эканоміі (Вялікае Княства Літоўскае).

За расейскім часам — вёска ў Міхайлаўскай воласьці Пружанскага павету Гарадзенскай губэрні. На пачатку XX стагодзьдзя 224 жыхары; маёнтак Шубічы — 6 жыхароў.

За польскім часам — фальварак і вёска ў гміне Шані, а з 1926 року — у гміне Пружана Пружанскага павету Палескага ваяводзтва. У 1921 року 244 жыхары, 61 двор. У фальварку Шымана Бжэзінскага (Брызінскага) вырошчваліся бульба й агародніна; мелася 50 дойных кароваў, коні, сьвіньні; сыраварня.

Зь верасьня 1939 року ў складзе БССР, з 15 студзеня 1940 — у Пружанскім раёне Берасьцейскай вобласьці. Адразу па прыходзе Саветаў маёмасьць Бжэзінскіх канфіскаваная. Перад вайной тры сыны Бжэзінскіх эмігравалі ў ЗША, а ўласьнік маёнтку з жонкай і чацьвертым сынам пераехалі ў Пружаны. Далейшы іхні лёс невядомы. Панскі маёнтак быў аддадзены на кватэры вайскоўцам, у клуні круцілі кіно.

Па вайне ў 1944 року ў Шубічах была адчыненая пачатковая школа, якая разьмясьцілася ў тым самым маёнтку Бжэзінскіх. У кастрычніку 1949 створаны калгас «Малады бальшавік», у 1950 далучаны да шаняўскога «Ленінскага шляху» (цяпер ААТ «Шані-аграпрадукт»).

## Насельніцтва
* XX стагодзьдзе: 1959 год — 314 жыхароў, 85 двароў (перапіс); 1970 год — 296 жыхароў; 1999 год — 102 жыхары
* XXI стагодзьдзе: 2003 год — 94 жыхары, 49 двароў; 2005 год — 89 жыхароў, 48 двароў; 2010 год — 64 жыхары

## Транспарт
Аўтамабільная дарога  Пружаны — Шубічы — Клятное.

## Асобы
* Сяргей Бабрук — Герой Савецкага Саюзу
* Васіль Курачынскі — дырэктар Палацу культуры г. Пружаны

## Крыніцы

## Літаратура
* 

## Вонкавыя спасылкі
* Надвор’е ў Шубічах

Катэгорыя:Шаняўскі сельсавет
Катэгорыя:Населеныя пункты Пружанскага раёну
Катэгорыя:Населеныя пункты, згаданыя ў XVI стагодзьдзі
Спэсьмілё

**Спэсьмі́лё** () — састарэлая дзесятковая міжнародная грашовая адзінка, якую прапанаваў увесьці ў 1907 годзе эспэрантыст Рэнэ дэ Сасюр. Спэсьмілё выкарыстоўвалася да 1-й сусьветнай вайны ў якасьці разьліковай адзінкі некалькімі брытанскімі і швайцарскімі банкамі, першым чынам «Эспэранцкім чэкавым банкам» ().

Спэсьмілё (літаральна «тысяча спэсаў») складаўся з 10 спэсцэнтаў, ці 100 спэсдэкаў, ці 1000 спэсаў, і прыраўноўваўся па кошце 0,733 грама золата, што ў тыя часы прыкладна прыраўноўвалася палове даляра ЗША ці 2½ швайцарскага франку.

Сымбаль спэсьмілё ўяўляў сабою манаграму *Sm*. Сымбаль ёсьць у Юнікодзе (з пачаткам вэрсіі 5.2), дзе яму прысвоены код U+20B7: ₷.

У 1942—1993 гадох эспэранцкая арґанізацыя *[[Universala Ligo]]* выкарыстоўвала іншую міжнародную грашовую адзінку, стэлё.

## Крыніцы

## Вонкавыя спасылкі
* Images of Stelo coins
* ACBN Article about Esperanto coins

Катэгорыя:Эспэранта
Катэгорыя:Гістарычныя валюты
Катэгорыя:Прыватныя валюты
Міхаліс Сыфакіс

**Міхаліс Сыфакіс** (;  9 верасьня 1984 году, Іракліён, Грэцыя) — былы грэцкі футбаліст, брамнік. Гулец нацыянальнай зборнай Грэцыі.

## Кар’ера
### Клюбная
Міхаліс зьяўляецца выхаванцам клюбу «Ацаленіёс». У 1999 годзе перабраўся ў ОФІ, дзе некалькі гадоў гуляў за моладзевую каманду й дубль. У 2002 годзе падпісаў прафэсійны кантракт з клюбам. У ОФІ Сыфакіс правёў 5 сэзонаў, у апошніх трох зь іх ён быў асноўным галкіпэрам.

Перад пачаткам сэзону 2007—2008 гадоў Сыфакіс падпісаў кантракт з грандам грэцкага футболу «Алімпіякосам». Міхаліс выконваў ролю дублёра Антоніёса Нікапалідыса й за сэзон згуляў толькі ў двух матчах. Разам з камандай зь Пірэяў Сыфакіс стаў чэмпіёнам Грэцыі.

Наступным клюбам Сыфакіса стаў «Арыс», дзе ён зьяўляўся асноўным брамнікам.

### Міжнародная
14 кастрычніка 2009 году Міхаліс дэбютаваў у асноўнай зборнай Грэцыі, згуляўшы ў матчы супраць зборнай Ліхтэнштайну (2:1). У 2010 годзе трэнэр зборнай Ота Рэгагель уключыў брамніка на заяўку на чэмпіянат сьвету, дзе ён выконваў ролю дублёра Аляксандраса Цорбаса.

## Дасягненьні
**«Алімпіякос»**:
* Чэмпіён Грэцыі: 2008
* Уладальнік Кубка Грэцыі: 2008
* Уладальнік Супэркубка Грэцыі: 2007

## Крыніцы

## Вонкавыя спасылкі
* Афіцыйны сайт
* Статыстыка на сайце National Football Teams
* Профіль на сайце transfermarkt.co.uk

Катэгорыя:Грэцкія футбалісты
Жазэф Банапарт

**Жазэ́ф Банапа́рт** (), **Джузэпэ Бўанапартэ** (), **Хасэ Банапартэ** (; , Кортэ, Корсыка — , у Флярэнцыі) — першынец Карла і Летыцыі Бўанапартэ, старэйшы брат Напалеона I, кароль Нэапалю у 1806—1808 гадах, кароль Гішпаніі у 1808—1813 гадах пад імем **Хасэ I Напалеон** ().

## Крыніцы

## Вонкавыя спасылкі
* Joseph Bonaparte at Point Breeze
* Joseph Bonaparte and the Jersey Devil
* Antiguo Regimen: Jose I Bonaparte
* Spencer Napoleonica Collection

Катэгорыя:Банапарты
Катэгорыя:Масоны Францыі
Катэгорыя:Каралі Гішпаніі
Катэгорыя:Кіраўнікі Нэапалітанскага каралеўства
Жуан Маўтыньню

**Жуан Філіпэ Ірыя Сантуш Маўтыньню** (;  8 верасьня 1986 году, Партыман, Партугалія) — партугальскі футбаліст, паўабаронца клюбу «Брага» і нацыянальнай зборнай Партугаліі. Чэмпіён Эўропы 2016 году.

## Кар’ера
### «Спортынг»
Да 13 гадоў Жуан выступаў у клюбе свайго роднага гораду «Партыманэнсі», затым зьмяніў каманду на лісабонскі «Спортынг».

Ва ўзросьце 17 гадоў ён выклікаўся ў асноўную каманду для ўдзелу ў перадсэзонных гульнях і паказваў у іх нядрэнную гульню. Аднак пасьля пачатку сэзона ён зноўку вярнуўся ў моладзевую каманду й дапамог ёй атрымаць чэмпіёнскі тытул. У пачатку 2005 году ён дэбютаваў за асноўную каманду ў матчы Кубка Партугаліі. Ён хутка ўпісаўся ў гульню, быў вельмі рухомым на полі, раздаваў добрыя перадачы й не баяўся браць на сябе ініцыятыву.

У наступным сэзоне Маўтыньню трывала замацаваўся ў асноўным складзе й стаў адзіным паўабаронцам чэмпіянату Партугаліі, які адгуляў усе матчы турніру без заменаў. Ягоная добрая гульня дапамагла клюбу заняць другое месца.

У сэзоне 2006—2007 гадоў пасьля сыходу з клюбу Рыкарду Са Пінту, Жуан быў абраны віцэ-капітанам на той момант яму было ўсяго толькі 19 гадоў. У наступным сэзоне Маўтыньню стаў капітанам пасьля сыходу з клюбу Куштодыю й Рыкарду Пэрэйра.

### «Порту»
5 ліпеня 2010 году Маўтыньню перайшоў у клюб «Порту», падпісаўшы кантракт да лета 2015 году.

### «Манака»
24 траўня 2013 году, было абвешчана, што Маўтыньню далучыцца да табару францускага клюбу «Манака» разам з таварышчам па камандзе Хамэсам Радрыгесам. Агульная сума за двух гульцоў склала як мяркуецца каля 70 млн эўра, зь іх 25 млн — за Маўтыньню.

## Міжнародная кар’ера
У зборнай Партугаліі Маўтыньню дэбютаваў ва ўзросьце 18 гадоў 17 жніўня 2005 году ў гульні супраць зборнай Эгіпту.

## Дасягненьні
**«Спортынг»**:
* Уладальнік Кубка Партугаліі: 2007, 2008
* Уладальнік Супэркубка Партугаліі: 2007, 2008

**«Порту»**:
* Чэмпіён Партугаліі: 2011, 2012, 2013
* Уладальнік Кубка Партугаліі: 2011
* Уладальнік Супэркубка Партугаліі: 2010, 2011, 2012
* Пераможца Лігі Эўропы УЭФА: 2011

**«Манака»**:
* Чэмпіён Францыі: 2017

**«Брага»**:
* Уладальнік Кубка партугальскай лігі: 2024

**Партугалія**:
* Чэмпіён Эўропы: 2016

## Крыніцы

## Вонкавыя спасылкі
* 
* 
* 
* Профіль на сайце PortuGOAL
* Статыстыка на сайце National Football Teams

Катэгорыя:Партугальскія футбалісты
Раланду Фансэка

**Рала́нду Жо́ржы Пі́рэш да Фансэ́ка** (;  31 жніўня 1985 году, Сан-Вісэнці, Каба-Вэрдэ) — колішні партугальскі футбаліст кабавэрдынскага паходжаньня, абаронца. Мае на сваім рахунку блізу двух дзясяткаў матчаў у складзе нацыянальнай зборнай Партугаліі.

## Кар’ера
### «Бэленэнсіш»
Раланду пачаў кар’еру ў моладзевым складзе клюбу «Кампамаёрэншэ», адкуль перайшоў у «Бэленэнсіш». 28 жніўня 2004 году ён дэбютаваў у складзе каманды ў матчы чэмпіянату Партугаліі з клюбам «Марытыму», у якім адразу ж забіў гол, а ягоная каманда перамагла 3:0. У наступных сэзонах ён стаў гульцом асновы клюбу й правёў там яшчэ 4 гады.

### «Порту»
15 красавіка 2008 году Раланду, у статусе вольнага агента, перайшоў у клюб «Порту», падпісаўшы кантракт на 4 гады. У першым жа сэзоне ён здолеў выціснуць з асноўнага складу Пэдру Эмануэле, стаўшы гульцом асновы каманды, якая перамаглу ў чэмпіянаце й Кубку Партугаліі. У 2011 годзе абаронца адсьвяткаваў перамогу ў Лізе Эўропы.

У чэрвені 2011 году Раланду зацікавілася італьянская «Рома».

## Міжнародная кар’ера
Нягледзячы на тое, што Раланду нарадзіўся ў Каба-Вэрдэ, ён, у веку 14-ці гадоў зь сям’ёй пераехаў у Партугалію. У 2006 годзе ён атрымаў партугальскае грамадзянства й стаў выступаць за моладзевую зборную краіны. У 2006 і 2007 гадох Раланду гуляў на моладзевых першынствах Эўропы.

З 2009 году ён стаў гуляць за першую зборную Партугаліі.

## Дасягненьні
**«Порту»**:
* Чэмпіён Партугаліі: 2009, 2011, 2012, 2013
* Уладальнік Кубка Партугаліі: 2009, 2010, 2011
* Уладальнік Супэркубка Партугаліі: 2009, 2010, 2011, 2012
* Пераможца Лігі Эўропы: 2011

**«Брага»**:
* Уладальнік Кубка Партугаліі: 2021

## Крыніцы

## Вонкавыя спасылкі
* Статыстыка на сайце ForaDeJogo

Катэгорыя:Партугальскія футбалісты
Бруну Алвіш

**Бру́ну Эдуа́рду Рэгу́фі А́лвіш** (;  27 лістапада 1981 году, Порту, Партугалія) — былы партугальскі футбаліст бразыльскага паходжаньня, абаронца. На сваім рахунку мае амаль 100 гульняў у складзе нацыянальнай зборнай Партугаліі. Алвіш вядомы сваёй трываласьцю, жорсткім адборам і здольнасьцям гульні ў паветры. Ён правёў большую частку сваёй прафэсійнай кар’еры ў «Порту», стаўшы ўладальнікам у агульнай складанасьці 10 тытулаў з клюбам. Чэмпіён Эўропы 2016 году.

## Кар’ера
### «Порту»
Алвіш пачынаў кар’еру ў «Порту», за які выступаў з 2001 па 2010 год. Аднак 3 сэзоны запар ён выступаў на правах арэнды адпаведна за «Фарэнсі», «Віторыя» з Гімарайншу й грэцкі АЕК, куды яго запрасіў Фэрнанду Сантуш, добры знаёмы Алвіша. 15 кастрычніка 2005 году ў матчы «Порту» супраць «Бэнфікі» ўдарыў галавой нападніка суперніка Нуну Гоміша.

### «Зэніт»
3 жніўня 2010 году «Порту» афіцыйна абвесьціў аб тым, што пецярбурскі «Зэніт» узгадніў умовы аб куплі абаронцы за 22 мільёны эўра. 30 верасьня 2010 году ў матчы Лігі Эўропы 2010—2011 гадоў супраць свайго былога клюбу АЕК на 13-й хвіліне адкрыў лік сваім галам за «Зэніт».

## Міжнародная кар’ера
Дэбютаваў Бруну Алвіш у зборнай Партугаліі ў чэрвені 2007 году супраць зборнай Кувэйту (1:1) пад кіраўніцтвам Луіса Фэліпэ Скалары.

## Дасягненьні
**«Порту»**:
* Чэмпіён Партугаліі: 2006, 2007, 2008, 2009
* Уладальнік Кубка Партугаліі: 2006, 2009, 2010
* Уладальнік Супэркубка Партугаліі: 2006, 2009
* Уладальнік Кубка УЭФА: 2011

**«Зэніт»**:
* Чэмпіён Расеі: 2010, 2012
* Уладальнік Супэркубка Расеі: 2011

**«Фэнэрбахчэ»**:
* Чэмпіён Турэччыны: 2014
* Уладальнік Супэркубка Турэччыны: 2014

**Партугалія**:
* Чэмпіён Эўропы: 2016

## Асабістаае жыцьцё
Бруну зьяўляецца сынам бразыльскага футбаліста Вашынгтона, які пераехаў гуляць у Партугалію. Браты Бруна таксама зьяўляюцца футбалістамі. Жонку Алвіша клічуць Хут, пара мае двух дзяцей.

## Крыніцы

## Вонкавыя спасылкі
* Профіль на сайце sports.ru
* Профіль на сайце ESPN Soccernet
* Статыстыка на сайце National Football Teams

Катэгорыя:Партугальскія футбалісты
Катэгорыя:Партугальскія футбалісты і футбалісткі на Алімпійскіх гульнях
Катэгорыя:Футбалісты і футбалісткі на летніх Алімпійскіх гульнях 2004 году
Трасьцянецкі сельсавет

**Трасьцяне́цкі сельсавет** — былая адміністрацыйна-тэрытарыяльная адзінка ў складзе Менскага раёну Менскай вобласьці. Адміністрацыйны цэнтар — вёска Вялікі Трасьцянец.

## Гісторыя
28 жніўня 1924 году створаны ў складзе Самахвалавіцкага раёну Менскай акругі. 18 студзеня 1931 году раён скасаваны, сельсавет далучаны да Менскага гарадзкога савету. 29 чэрвеня 1934 году перададзены ў склад прыгараднага Менскага раёну, з 15 студзеня 1938 году ў Менскай вобласьці. 26 траўня 1935 году раён пераўтвораны ў звычайны.

## Літаратура
*  С. 217

Катэгорыя:Былыя сельсаветы Менскага раёну
Катэгорыя:Сельсаветы, створаныя ў 1924 годзе
Катэгорыя:Былыя сельсаветы Самахвалавіцкага раёну
Сымон Макулік

**Сымон Макулік** (?, Крынкі — ?) — беларускі грамадзка-палітычны дзяяч, адказны рэдактар газэты «Беларуская справа», друкаванага органу БСРГ.

## Біяграфія
Быў адным са шматлікіх «зіц-рэдактараў» (г. зн. рэдактараў фармальных, але не фактычных) грамадоўскай газэты «Беларуская справа» з №21 пасьля таго, як ягоны папярэднік Аляксандар Вільчыцкі быў асуджаны за рэдактарскую дзейнасьць на паўгоду турмы.

Арыштаваны польскімі ўладамі 21 кастрычніка 1926 году за зьмешчаныя ў газэце артыкулы ў сканфіскаваных №№ 21 з дня 10.VII.26 г «*13 000 асаднікаў польскіх на Ўсходзе*» і «*8-му зьезду парабкаў*»; у № 22 з 11.VІІ.26 г «*Амністыя*» з крытыкай на ўрад Пілсудзкага і ў № 26 з 24. VІІ. 26 г за артыкул «*Палітычныя вязьні Горнага Шлёнску да ўсіх работнікаў*», які артыкул быў перадрукаваны з польскай газэты «Sprawiedliwość». Асуджаны за артыкул «*Амністыя*» на адзін год турмы, а за артыкул «*Палітвязьні Горнага Шлёнску*…» на 2½ гадоў крэпасьці; судовых аплат 160 злотых і безадкладны арышт, калі падсудны не ўнясець залогу 10 000 злотых.

Як зазначалася, гэта быў самы суровы вырак для газэтчыкаў на той час.

## Крыніцы

Катэгорыя:Беларускія грамадзкія дзеячы і дзяячкі
Катэгорыя:Беларускія рэдактары
Катэгорыя:Сябры БСРГ
Катэгорыя:Рэпрэсаваныя ў Польскай Рэспубліцы (1918—1939)
Нэлсан Алівэйра

**Нэ́лсан Міге́л Ка́штру Алівэ́йра** (;  8 жніўня 1991 году, Барсэлуш, Партугалія) — партугальскі футбаліст, нападнік клюбу «Віторыя» і нацыянальнай зборнай Партугаліі.

## Кар’ера
### Клюбная
Нэлсан Алівэйра зьяўляецца выхаванцам клюбу «Брага». Ва ўзросьце 15 гадоў ён перайшоў у «Бэнфіку». Улетку 2008 году ён дэбютаваў у асноўным складзе каманды ў таварыскай сустрэчы супраць клюбу «Эштарыл». Таксама галоўны трэнэр «Бэнфікі» Кіке Санчэс Флёрэс выклікаў яго ў склад на матч Кубка УЭФА супраць італьянскага «Напалі», дзе ён, аднак, на поле ня выйшаў. Пасьля гэтага, Алівэйра вярнуўся ў моладзевы склад клюбу. У студзені 2010 году форвард, на правах арэнды, перайшоў у «Рыю Аві», дзе дэбютаваў 7 лютага ў матчы з «Лэйшойншам», выйшаўшы на замену за 10 хвілін да канца сустрэчы. 12 жніўня таго ж году Нэлсан быў арандаваны іншым клюбам, «Пасуш дзі Фэрэйра». 12 верасьня футбаліст дэбютаваў у новай камандзе ў гульні супраць «Марытыму» (1:1), а празь месяц прынёс сваёй камандзе перамогу, забіўшы гол прамым ударам са штрафнога ў матчы з «Навалам» (2:1).

У 2011 годзе нападнік вярнуўся ў «Бэнфіку», дэбютаваўшы ў афіцыйнай гульні з «Партыманэнсі» на Кубак Партугаліі. 18 студня Алівэйра ўпершыню правёў увесь матч за «Бэнфіку» ў гульні супраць клюбу «Санта-Клара» на Кубак лігі (2:0). Празь месяц форвард забіў за клюб першы мяч у браму «Марытыму» ў матчы Кубка Лігі. У складзе Бэрфікі ўдзельнічаў у фінальнай частцы Лігі Чэмпіёнаў УЭФА 2011—2012 гадоў, у якой адзначыўся голам у браму «Зэніту». 31 ліпеня 2012 году Алівэйра на правах арэнды перайшоў у гішпанскі «Дэпартыва». 20 жніўня Нэлсан дэбютаваў у Ля Лізе матчам супраць «Асасуны». У гэтым матчы Алівэйра забіў свой першы гол за галісіянцаў, а на 90 хвіліне ў адным контарнападаў забіў і другі мяч.

26 ліпеня 2013 году Алівэйра быў аддадзены ў арэнду клюб Лігі 1 «Рэн», дзе за сэзон здолеў забіць 8 галоў. 23 сьнежня 2014 году на афіцыйным сайце «Бэнфікі», зьявілася інфармацыя, што гулец правядзе рэшту сэзону ў клюбе «Сўонсі Сіці».

22 студзеня 2019 году перайшоў у «Рэдынг» на правах арэнды і ў першым матчы адразу забіў гол у браму ФК Болтан У складзе «Рэдынгу» атрымаў траўму, калі абаронца Астан Вілы Тайран Мінгз наступіў яму на твар.

20 ліпеня 2019 году перайшоў у склад грэцкага клюбу «АЕК Атэны». У студзені цікавасьць да нападніка праяўляў клюб «Ўулвэргэмптан». Гульню Алівэйры ацэньваюць як стыль Зэ Луіша.

### Міжнародная
29 лютага 2012 году Алівэйра дэбютаваў у першай зборнай краіны ў таварыскім матчы супраць зборнай Польшчы. Удзельнічаў у Чэмпіянаце Эўропы 2012 году, у якім дайшоў да паўфіналу.

## Дасягненьні
**«Бэнфіка»**:
* Уладальнік Кубка партугальскай лігі: 2012
* Уладальнік Супэркубка Партугаліі: 2014

## Крыніцы

## Вонкавыя спасылкі
* 
*  
* Профіль на сайце footballzz
* Профіль на сайце foradejogo.net

Катэгорыя:Партугальскія футбалісты
Куштодыю Каштру

**Кушто́дыю Міге́л Ды́яш ды Ка́штру** (;  24 траўня 1983 году, Гімарайнш, Партугалія) — былы партугальскі футбаліст, паўабаронца. Мае на сваім рахунку матчы за нацыянальную зборную Партугаліі.

## Кар’ера
### «Спортынг»
У пачатку кар’еры пяць гадоў выступаў за лісабонскі «Спортынг», значны час зьяўляўся гульцом асноўнага складу й дамогся вызначаных турнірных посьпехаў. У сэзоне 2006—2007 гадоў быў прызначаны капітанам каманды, але неўзабаве страціў месца ў складзе.

### «Дынама»
Зь ліпеня 2007 па снежань 2008 году быў гульцом маскоўскага клюбу «Дынама». У сэзоне 2007 году правёў 9 матчаў за асноўны склад «Дынама». У пачатку сэзону 2008 году быў пераведзены ў дубль «Дынама», дзе затым правёў 7 гульняў. Летам 2008 году маскоўскі клюб спрабаваў працаўладкаваць Куштодыю на ягонай радзіме, але няўдала. У сьнежні 2008 году «Дынама» скасавала кантракт зь ім.

### «Віторыя»
Куштодыю вярнуўся ў Партугалію ў студзені 2009 году, зноўку далучыўшыся да клюбу «Віторыя» (Гімарайнш), за які гуляў у дзянінстве.

### «Брага»
31 жніўня 2010 году, пасьля двух сэзонаў пераехаў у клюб «Брага». У свой ​​першы год з «Брагай», Куштодыю змагаўся за месца ў асноўным складзе з бразыльцамі Леандра Салінам і Вандыньню, але выходзіў толькі ў амаль 25 афіцыйных гульняў. 5 лютага 2011 году ён забіў гол з блізкай адлегласьці, давёўшы лік да перамогі зь лікам ў 2:1 у матчы супраць «Марытыму», што дапамагло камандзе скончыць сэзон на чацьвертым месцы ў лізе.

## Міжнародная кар’ера
Куштодыю быў уключаны ў сьпіс 23 гульцоў зборнай Партугаліі на чэмпіянат Эўропы 2012 году. Дэбютны матч правёў 2 чэрвеня 2012 году ў таварыскай гульні супраць зборнай Турэччыны (1:3) у Лісабоне.

## Дасягненьні
**«Спортынг»**:
* Чэмпіён Партугаліі: 2002
* Уладальнік Кубка Партугаліі: 2002, 2007

**«Брага»**:
* Уладальнік Кубка партугальскай лігі: 2013

## Крыніцы

## Вонкавыя спасылкі
* Профіль на афіцыйным сайце «Дынама»
* Профіль на сайце foradejogo.net

Катэгорыя:Партугальскія футбалісты